ગાઢ નિંદ્રા માંથી ઉષ્મા ની આંખ એકાએક ખૂલી, એણે બહાર જોયું તો હવે સુરત સ્ટેશન આવાની તૈયારી માં જ હતું, ઝડપ થી ઉષ્મા એ વાળ સરખા કર્યા અને પોતાની બેગ લઈ ને ઊભી થઈ. અમદાવાદ થી જ ટ્રેન માં બેસતાં બેસતાં જ મમ્મી જોડે ફોન પર વાતચીત થઈ ગઈ હતી કે પપ્પા સ્વાધ્યાય માં જવાના હોવાથી એમના થી રેલ્વે સ્ટેશન નહીં અવાય એટલે ઉષ્મા ભીડ ને ચીરીને સ્ટેશન બહાર આવતાં જ રિક્ષામાં ગોઠવાઈ ગઈ. જેવી ઉષ્મા ઘરે પહોંચી કે મમ્મી એ સરસ મજાની મસાલાવાળી ચા સાથે ઉષ્મા નું ઉષ્માભર્યું સ્વાગત કર્યું. બી. જે. મેડિકલ કોલેજ માં એમ.ડી. ના બીજા વર્ષ માં અભ્યાસ કરતી ઉષ્મા આજે એક મહિના બાદ પોતાના ઘરે આવી હતી એટલે માં અને દીકરી એ એકબીજા ને ભેટી ને ઘણી બધી વાતો કરી. નાની ૨ વર્ષ ની મુદ્રા તો ફોઇ આવતાં જ ફોઇ ને વીંટળાઇ વળી અને ફોઇ ના પર્સ માં ચોકલેટ શોધવા લાગી.